# Kuidas muuta &kappname; enda truuks abiliseks

Kui kasutad &kappname;, klõpsad ühtedele ja teistele nuppudele, kirjutad andmeid ja nii edasi, võid ometi mõne aja pärast leida, et oled midagi valesti teinud ja pead algusest peale alustama, isegi kui oled kõigi asjade kohta lugenud korralikult abimaterjale.

Palju tõhusama tulemuse annab see, kui kulutad pisut aega kavandamisele, kuidas sa üldse kavatsed &kappname; kasutada. Selle kohta allpool veidi juhiseid jagamegi.

## Raamatupidamise alused

Kujuta enda raha ette kuulikeste või ubadena ning ära neid enam ringi veereta, vaid hoia hoopis karbis või potis. Arvestus ehk raamatupidamine ongi kunst lugeda kokku potis või ka mitmes potis paiknevaid ubasid ja pidada järge nende liikumise üle.

Sul on pisut raha potis nimega Sularaha. Kui ostad midagi, võtad mõned oad sularahapotist välja ja asetad teise potti nimega Müüja. Müüja annab sulle sularaha vastu kauba, nii et võid nüüd võtta oad välja potist Müüja ja panna need potti Kaup.

Kaubal on oma väärtus (hind, mille sa maksid), nii et sul on tegelikult ikka sama kogus ubasid: osa sularahana, osa kaubana.

Antud juhul esines kaks ubade liigutamist ehk tehingut. Iga tehing vajab kaht kirjet: üks ubade väljavõtmise ja teine ubade sissepanemise kohta. Seda nimetataksegi kahekordseks raamatupidamiseks või spetsiifilisemalt kahekordseks kirjendamiseks. Tehingud pannakse kirja pearaamatus, potte nimetatakse aga kontodeks.

Nüüd aga võtame mõned kaubad ja anname oma kliendile, kes annab vastu sularaha. Kaubad olid väärt teatava arvu ubasid ja loodetavast annab klient meile nende eest rohkemgi, nii et me saame tulu. Kui lihtsustada, siis oad potist Kaup tulevad tagasi potti Sularaha, aga me võime need jagada kaheks: Müüdud kauba maksumus ja Kasum. Sel tehingul on kolm kirjet, sest kahekordse kirjendi üks pool on kaheks jagatud.

Sellest kõneldakse käsiraamatus hiljem pikemalt.

### Isiklike kontode määratlemine

Enamik eespool kirjeldatud kontosid määratleb sinu väärtust. Sularaha ja kaubad tähistavad meie vara, nagu ka see, mida ollakse meile võlgu, kui meie klient ei ole veel meile veel raha andnud. Raha, mida me ise võlgneme (näiteks ei ole veel müüjale tasunud), on meie kohustis. Need kontod on ülekantavad potti Sularaha ja neil on kindel väärtus.

Potid, millel ei ole kindlat väärtust, on nimega Tulu või Kulu. Meie telefoniarvel (või telefonikompaniil, kellele me arve tasume) ei saa olla väärtust, sest me teame küll, kui palju me peame maksma, aga mitte seda, kui palju on maksnud kõik teised. Me teame, kui palju on meie tööandja meile maksnud, aga mitte seda, kui palju on ta maksnud kõigile teistele või kui palju on tal alles raha meile järgmisel kuul maksmiseks. Kuigi me ei saa määrata nende pottide tegelikku väärtust, on ometi kasulik silm peal hoida, kui palju me oleme neisse pannud või neist välja võtnud.

Mõnel juhul on müüja kohustis, mõnel juhul kulu. Seda tuleb kaaluda ja otsustada igal juhul eraldi. Samamoodi võib laenu pidada kohustiseks, eriti kui kannad üle raha oma pangakontole, aga see võib olla ka kulu, kui on mõeldud näiteks mööbli ostmiseks.

Igal juhul tasub kaaluda, kuidas soovid jälgida ja analüüsida oma tulu ja kulu. See aitab ka otsustada, kuidas kohelda neid &kappname; kasutamisel.

Viimaks tuleb kaaluda, kas soovid, et kõik oleks esitatud ühe kontokogumina või hoopis kahe või rohkemagi kujul. See võib sõltuda nii sinu maal kehtivatest seadustest kui ka sellest, kuidas soovid rahaasju analüüsida. Iga kontokogumit käideldakse eraldi.

### Ärikontode määratlemine

Ärikontode määratlemine ei erine palju isiklike kontode määratlemisest, kuid nende puhul tuleb kaaluda muidki asjaolusid, sealhulgas riigis kehtivaid seadusi ja nõudmisi. &kappname; neid nõudmisi otseselt ei puuduta, sest rakendus on ikkagi kavandatud isiklike rahaasjade halduriks. Ka ei ole neist teemadest juttu meie käsiraamatus, kuid igal juhul tuleb nendega arvestada, kui soovid kasutada &kappname; oma äritegevuses.

## Oma rahaasjade sidumine &kappname;ga

Nüüd tuleks kokku korjata kõik oma dokumendid ja uurida põhjalikult kõiki &kappname; all loetletud osi.

### Kontod

Neil on väärtus. Tehingud puudutavad üht või enamat kontot.

#### Kontod - vara

Need on kontod, kus paikneb sinu raha ja muu vara ning mida sa usutavasti soovid jälgida. Kasutada saab järgmisi kontotüüpe:

Arvelduskonto

- Tavaline panga arvelduskonto.

Hoiukonto

- Tavaline panga hoiukonto.

Sularaha

- Raha sinu taskus või rahakotis.

Laen

- Laenud, mida oled andnud kellelegi teisele.

Investeering

- Raha, mida oled investeerinud.

Vara

- Kinnisvara, vallasvara jne.

#### Kontod - kohustis

Need on kontod, mis sisaldavad sinu võlgu ja võlgu olevat raha ning mida sa usutavasti soovid jälgida. Kasutada saab järgmisi kontotüüpe:

Krediitkaart

- Tavaline krediitkaardi konto.

Laen

- Sulle antud laenud, hüpoteegid jms.

Kohustis

- Kõik muu, mida võlgned ja mis ei ole laen.

### Rahaasutused

Need ei ole sugugi kohustuslikud, aga neid võib kasutada kontode rühmitamiseks ja näitamaks iga rühma kõigi kontode koguväärtust.

### Kategooriad

Need tähistavad haldamata tulu- ja kulukontosid, millel ei ole väärtust. Iga kategooria all näeb tehingute koguväärtust. Kõigi tehingute puhul on nõutav kategooria või ülekandekonto.

### Alamkategooriad

Kategooriad võib jagada alamkategooriateks, kuid see on mõeldud puhtalt visuaalseks esitamiseks, sest alamkategooria koguväärtust ei arvestata kõrgema taseme kategooria koguväärtuses.

### Sildid

Sildid on kategooriatega väga sarnased selles mõttes, et need tähistada samuti haldamata kontosid, millel ei ole väärtust. Kuid erinevalt kategooriatest ei ole siltide kasutamine kuidagi kohustuslik.

### Maksesaajad

Need on lisavõimalus tehingute korral. Nõutavad on nad planeeritud tehingute korral. Iga maksesaaja kohta näidatakse tehingute ajalugu koos kategooriaga.

### Planeeritud tehingud

Kui teatavaid tehinguid tuleb ette regulaarselt, võib need seada ajaplaani. Tehingud luuakse ajaplaani põhjal, hilinemisi võib näha Kodus.

## Kasulikud vihjed

Kui sa ei hoia oma raha just madratsi all või sukasääres, on ehk mõistlik kasutada ära rahaasutusi, kus sul kontod, mis võivad olla kas kreedit- või deebetkontod. Tutvumaks, kuidas &kappname; õieti töötab, vali konto, mida soovid &kappname;s jälgida, ning seejärel kontofaili loomiseks Fail Uus.

Kui oled kasutanud mõnda muud isiklike rahaasjade haldurit, võib olla võimalik selle andmed &kappname;sse importida.

Kui kontoga on seotud regulaarsed laekumised või väljaminekud, mine maksesaajate juurde ning sisesta nii maksja kui ka maksesaaja nimed, seejärel mine aga ajaplaanide juurde ning loo iga korduva tehingu jaoks uus ajaplaan. Kui sa ei ole sisestanud maksesaajat või maksjat, pakub &kappname; nende sisestamise võimalust ajaplaani koostamise käigus.

Uute tehingute lisamiseks pearaamatusse võid lisada uusi maksesaajaid ja kategooriaid otse tehingu sisestamise ajal või minnes maksesaajate või kategooriate juurde enne tehingu sisestamist.

Tõenäoliselt leiad, et vaikimisi pakutavad kategooriad ei sobi täpselt sinu vajadustega. Sel juhul saab hõlpsasti kategooria kustutada, kui oled kindel, et sul seda tõesti kunagi vaja ei lähe, ning sisestada sama hõlpsasti uusi. Kui sisestad tehingut, on sul vaja kirjutada vaid mõned tähed kategooria nimetusest ning &kappname; pakub juba välja nimekirja sobivatest kategooriatest, kust saad vajaliku valida.

Võimalik on lisada kontosid, mida haldavad eri rahaasutused. Eelistatud kontot näidatakse kohe &kappname; käivitamisel, kuid soovi korral saab kiiresti lülituda mis tahes muule.

Kui sooritad makset, leiab &kappname; ise, milline peab olema järgmine tšekinumber. Kustuta see, kui sa ei tee tšekimakset, või muuda, kui esimene sisestatud tšekk ei kanna numbrit 1. Teise võimalusena saab ka tšekinumbrite automaatse suurendamise välja lülitada.

Kui sageli sa ka ei saaks kasutatavalt rahaasutuselt konto pangaväljavõtteid, saad neid alati kooskõlastada oma &kappname; kontodega, et sul oleks alati täpne ülevaade oma rahaasjade hetkeseisust.

Kui valida aruanded, näed seal ees mitmeid vaikimisi pakutavaid aruandetüüpe. Nende kohandamiseks ava see, millelaadset tahaksid ise kasutada, ning seejärel 'Uus' (mitte 'Kopeeri'), misjärel võid selle kohandada just enda vajadustele vastavaks ja soovi korral märkida ka eelistatavaks aruandetüübiks.

Kuigi &kappname; ei ole mõeldud pruukimiseks ärikontekstis, siis kui sul on oma ettevõte ja sa ei pea teistele palka maksma, võid usutavasti avastada, et &kappname; sobib sulle siiski vähemalt eelarve koostamise ja ennustamise mõttes. Samuti saad siit vajaduse korral kohandatud aruandeid CSV-vormingut kasutades eksportida teistesse rakendustesse.