# Pearaamatud

## Pearaamatuvaade

Pearaamatuvaates on kättesaadav enamik &kappname; võimalusi. See vaade lubab uurida ja sisestada eri kontode tehinguandmeid. Vaade jaguneb kolmeks põhialaks: filtriala, tehinguloend ja sisestusala.

Vaade võimaldab mitmeid toiminguid: tehingute otsimine ja vaatamine, uute tehingute sisestamine, olemasolevate tehingute muutmine või kustutamine. Lisaks saab muuta konto üksikasju ja kontot kooskõlastada.

Pearaamatuvaade

Vaatel on kolm elementi:

- Filtriala

- Tehinguloend

- Tehingu sisestusvorm, mis sõltuvalt seadistusest võib olla näha või mitte.

### Filtriala

Filtriala

Kontode rippmenüü abil vaate ülaosas saab valida konto. Pane tähele, et sõltuvalt valitud konto tüübist muutub vaate allosas olev tehingu sisestusvorm.

Kontode rippmenüüs paremal on veel kaks välja. Otsingukastiga saab filtreerida loendivaates näidatavaid tehinguid. Seal kuvatakse ainult tehinguid, milles leidub otsingukasti sisestatud tekst. See tekst võib esineda tehingu mis tahes väljal. Olekuväli on samuti rippmenüüga. Kuvatakse ainult tehinguid, mis vastavad valitud olekule.

### Tehinguloend

Tehinguloend

Kui oled tehingu sisestanud, näidatakse seda ka tehinguloendis. Samuti saab muuta tehingu omadusi või isegi luua uusi tehinguid. Vaikimisi seatakse tehingud loendis ajalisse järjekorda, kusjuures kõige uuem tehing on kõige all. Hiire parema nupuga tehinguloendi päisele klõpsates ilmub dialoog, milles saab muuta tehingute sortimise järjekorda. Täpsemalt kõneleb vaikimisi sortimise järjekorra muutmiseks &kappname; seadistuste peatüki sortimiskaardist kõnelev osa.

Pane tähele, et bilansiveerg tugineb parajasti näidatavale sortimiskorrale ja seda ei arvutata, kui vaadet on filtreeritud otsingukasti või tehingutüübi rippmenüüga, nagu eespool kirjeldatud.

Tehinguloendi all näitab &kappname; kolme väärtust:

### Viimati kooskõlastatud

See on viimane kuupäev, mil kontot on kooskõlastatud. Kooskõlastamine on paljude kontode puhul väga tähtis ja seda kirjeldatakse lähemalt siin.

### Kontrollitud

See kujutab endast konto kontrollitud ja kooskõlastatud tehingute kogusummat. Tehingute kontrollitud ja kooskõlastatud olekuid kirjeldatakse üksikasjalikult selles osas.

### Bilanss

Siin näitab &kappname; konto kogubilanssi ehk konto kõigi tehingute summat. Kui aga valida tehinguloendis üle ühe tehingu, näidatakse siin valitud tehingute summat. Ainult ühe tehingu valimistel näidatakse taas kogubilanssi.

### Tehingu sisestusvorm

Pearaamatuvaate alumise osa täpne väljanägemine sõltub sinu seadistusest ja sellest, millist laadi kontot parajasti vaadatakse. Üldiselt on seal aga väljad ühe tehingu kõigi üksikasjade tarbeks ning mõned nupud toimingutega, mida saab tehingule rakendada. Täpsemalt kirjeldatakse seda edaspidi.

## Tehingute sisestamine

Tehinguid saab pearaamatusse sisestada kahel viisil: tehingu sisestusvormi kasutades ja andmeid otse tehinguloendisse sisestades. Tehingu sisestusvormi näidatakse vaikimisi ja sellest ka siin kõigepealt juttu tuleb.

Sisestusala väljad vastavad tehinguloendi teabeväljadele. Lisaväljad on memoväli tehingu põhjalikumaks kirjeldamiseks ja kategooria valimise väli. Tükeldamisnupp võimaldab tehingu tükeldada mitmeks kategooriaks.

## Tehingu sisestusvormi kasutamine

Tehinguvorm

Tehingu sisestusvorm pearaamatuvaate allosas kujutab endast tehingute loomise liidest.

Sõltuvalt tehingu tüübist või meetodist, mida soovid sisestada, pakub tehinguvorm üht või mitut kaarti. Vali kaart, mis kõige paremini kirjeldab sinu tehingut (raha sisse, ülekanne või raha välja) ning vormi ilmuvad väljad, mida võid asuda täitma.

Palun arvesta, et &kappname; ei kasuta otseselt tegelikku tehingumeetodit, vaid see on mõeldud puhtalt rühmitamiseks ja aruandluseks.

Kui sa ei ole kindel, milline meetod valida, vali "Raha sisse", kui tegu on raha laekumisega kontole, "Raha välja", kui tegu on raha väljumisega kontolt, ja "Ülekanne", kui raha liigub ühelt kontolt teisele. Tehingumeetodeid ja nende erinevusi käsitletakse põhjalikumalt mujal.

Vali tehingumeetod vajaliku kaardi sakile klõpsates.

### Tehinguväljad

Tarvita teabe sisestamisel allpool väljade kohta antud lisainfot. Arvesta, et enamikul väljadel on automaatse lõpetamise režiim. See tähendab, et kui hakkad kirjutama, pakub &kappname; välja võimalusi vastavalt kirjutatule. Kui pakutu sobib, vali see hiire või klaviatuuri abil, kui mitte, jätka kirjutamist uue väärtuse lisamiseks. Kui järgmine kord sama väärtust kirjutad, leiab &kappname; selle sulle üles juba mõne esimese tähe kirjutamise järel.

#### Maksesaaja

Maksesaaja on see, kellelt raha tuleb või kellele raha läheb. Kui maksesaaja on uus, pärib &kappname;, kas lisada ta maksesaajate nimekirja. Igasugust muud teavet maksesaaja või maksja kohta, näiteks aadressi, saab hiljem täpsustada maksesaajate vaates.

#### Kategooria

Kategooria võimaldab omistada tehingule tulu- või kulukategooria arvepidamise ja aruandluse huvides, samuti sel moel tehinguid rühmitada. Kirjuta kategooria nimi väljale. Kui oled sisestanud kategooria, mida veel ei ole, pärib &kappname;, kas soovid luua uue kategooria.

Kui soovid tehingu koostisosadele omistada eri kategooriad, on seegi &kappname;s võimalik. Näiteks võib tuua sularaha väljavõtmise automaadist: võtsid välja 50, millest 10 kulus toidule, 20 õllele ja 20 jäi üle. Niisiis saab tehingule omistada kategooriad Toit, Õlu ja Sularaha. Selleks tuleb tehing tükeldada, millest tuleb üksikasjalikult juttu edaspidi.

Selle välja kasutamisest kõneleb täpsemalt spetsiaalne &kappname; väljade osa.

#### Silt

Sildid tulid kasutusele &kappname; versioonis 4.7 ja neid ei ole veel käsiraamatus põhjalikult lahti seletatud. Sildid sarnanevad kategooriatega ning neid võib isegi pidada kategooriate paralleeliks. Näiteks võib luua kategooriad eri tüüpi autoga seotud kuludele ning siis sildid igale masinale. Nagu kategooriaid saab neid valida rippmenüüst või siis saab kirjutada uue sildi nime, misjärel päritakse, kas soovid luua uue sildi.

#### Memo

Mitmerealise memo võib sisestada siis, kui soovid paremini meeles pidada, milleks konkreetne tehing oli mõeldud.

#### Tšeki number

Vajaduse korral võib sisestada tšeki numbri. Pane tähele, et seda võib lasta alati näidata - vastav valik tuleb sisse lülitada rakenduse seadistustes.

#### Kuupäev

Tehingu sisestamispäev peab märkima aega, mil tehing toimus. Täpsemalt kõneleb sellest, kuidas kuupäeva sisestusvälja kasutada nende kiiremaks ja hõlpsamaks sisestamiseks, spetsiaalne &kappname; väljadest rääkiv osa.

#### Kogus

Lõpuks tuleb sisestada vastavale väljale tehingu kogus, Pane tähele, et siin saab kasutada lihtsat kalkulaatorit, kui klõpsata koguseväljast paremal asuvale ikoonile või sisestada väljale märk % või valem, näiteks 12 + 3. Plussmärki sisestades ilmubki juba kalkulaator nähtavale.

Kui oled kindel, et kõik väljad on korrektselt täidetud, klõpsa Sisesta. Kui klõpsad nupule Sisesta kogemata enne seda, kui oled kõik vajalikud andmed sisestanud, saad neid edasi sisestada, kui klõpsad nupule Muuda.

## Tehingute otsesisestamine loendis

Tehingu otsesisestamine

Teine viis tehingut pearaamatusse kanda on tehinguloendi enda vahetu muutmine.

Selleks peab kõigepealt andma &kappname;le teada, et ei soovi kasutada tehinguvormi, milleks tuleb avada rakenduse seadistustedialoog ja eemalda märge valikult Tehinguvormi näitamine.

Selleks vali menüükäsk Seadistused &kappname; seadistamine ja siis vasakult ikoon Pearaamat. Märge tuleb eemaldada valikult Tehinguvormi näitamine. Kui see tehtud, klõpsa OK ning oledki valmis tehinguid otse sisestama.

### Muutmise alustamine

Uue tehingu sisestamiseks pearaamatusse võid nüüd klõpsata tühjal kirjel, vajutada &Ctrl;Ins või klõpsata akna allosas nupule Uus. Loendis saab liikuda nooleklahvidega Üles ja Alla. Klahvi &Enter; vajutamise või kirjel topeltklõpsu tegemise järel kuvab tehinguloend tehingu sisestamiseks vajalikke välju ja ootab andmete sisestamist.

Väljade vahel liikumiseks vajuta -klahvi ja kui oled valmis, vajuta &Enter; muudatuste salvestamiseks või &Esc; neist loobumiseks.

Kui valik Enter liigub väljade vahel on märgitud, siis viib klahvi &Enter; vajutamine järgmisele väljale samamoodi nagu TAB-klahv, välja arvatud viimase välja puhul, kus see salvestab sisestatud andmed.

Millist meetodit soovid tehingute sisestamiseks kasutada, sõltub ainult sinu enda isiklikest eelistustest.

## Tehingute tükeldamine

Tehingute tükeldamine võimaldab tehingule omistada mitu kategooriat, mis näiteks tähistavad eri oste, mis on sooritatud ühe poeskäiguga.

Tehingu tükeldamiseks kasuta kas tehingu sisestusvormi või tehinguloendit. Sisesta algul tehing nagu ikka, sealhulgas täielik kogus. Seejärel ära vali aga kategooriat, vaid klõpsa nupule Tükelda. Kui oled juba kategooria valinud, saab see tehingu tükeldamise dialoogis esimeseks kirjeks.

Tehingu tükeldamise dialoogis tee uue alltehingu sisestamiseks topeltklõps tühjal real või vajuta &Ctrl;Ins. Määra kategooria, lisa soovi korral memo ja sisesta kogus. Alltehingu salvestamiseks klõpsa kategooria all asuvale rohelisele linnukesele, sellest loobumiseks aga punasele ristile.

Alltehingu sisestamise järel näeb tehingu tükeldamise allosas, kui palju tehingu kogusest on veel omistamata. Kõigi alltehingute sisestamise järel klõpsa kogu tehingu salvestamiseks OK. Kui osa kogusest on endiselt omistamata, pakutakse sulle naasmist alltehingute sisestamise juurde, tehingu koguse muutmist või osa tehingu kogusest omistamata jätmist.

Pane tähele, et tehingu sisestusvormis või tehinguloendis näitab kategooriaväli nüüd kirja Tükeldatud tehing.

Tehingu tükeldamine Tehingu tükeldamine

## Tehingute muutmine

Tehingu muutmiseks vali see loendis ja klõpsa tehingu sisestusvormis nupule Muuda või tee kirjel paremklõps ja vali kontekstimenüüst Muuda. Kui eelistad tehinguid otse loendis muuta, saad tehingu muuta lihtsalt topeltklõpsuga kirjele või tehingu valimise järel klahvi &Enter; vajutades.

## Tehingute kustutamine

Tehingu kustutamiseks vali see loendis, tee kirjel paremklõps ja vali kontekstimenüüst Kustuta või klõpsa tehinguvormis nupule Kustuta.

## Tehingute sobitamine

Üldiselt püüab &kappname; tehingute importimisel QIF-i, OFX-i või HBCI kaudu automaatselt sobitada neid olemasolevate tehingutega. Kuupäevaerinevuste võimaldamiseks on vaikimisi lubatud neljapäevane erinevus, mida saab muuta rakenduse seadistustedialoogis (Pearaamat->Import all). Kõiki tehinguid, millele leiti vastavus, tõstetakse rohelise värviga esile. Impordi lõpetamisel tuleks need üle vaadata ning olla nendega nõus või vastavus tühistada.

Kui leiad, et imporditud tehingut ei ole automaatselt seatud vastavusse mõne olemasoleva tehinguga, ehkki su meelest peaks, saad selle vastavuse luua käsitsi. Arvesta, et kahe tehingu käsitsi vastavusse viimine ja lihtsalt neist ühe kustutamine on eri asjad, kuigi tulemus võib tunduda ühesugune. Eriti OFX-i või HBCI korral on tähtis imporditud tehingut mitte kustutada, sest muidu leiad järgmise tehingute importimise ajal, et see on taas imporditud. Põhjuseks on see, et tänapäevased impordivormingud nagu OFX ja HBCI kasutavad tehingute tuvastamiseks tehingu ID-d. Kui kustutad imporditud tehingu, siis kaob ka selle ID ning importimisprogramm ei saagi teada, et tehing on tegelikult juba imporditud.

Lahenduseks on anda &kappname;le teada,m et tehingud on tegelikult üks ja sama, kasutades selleks käsitsi sobitamise liidest. See võimaldab sobitada imporditud tehingu käsitsi sisestatud (importimata) tehinguga. Selleks vali üks tehingutest, mida soovid sobitada, sellele klõpsates ja siis teine sellele hiire vasaku nupuga klõpsates, ise samal ajal klahvi &Ctrl; all hoides. Seejärel aga vali kontekstimenüüst Sobita. See muudab taustavärvi kahvaturoheliseks. Sellega tunnistatakse kaks tehingut üheks ja need kombineeritakse. Selleks peavad mõlema tehingu andmed olema ühesugused, välja arvatud kuupäev, mis võib erineda määratud arvu päevade võrra, nagu eespool mainitud. Kui tulemus rahuldab, tee sobitatud tehingul paremklõps ja vali Nõus.

Võrguväljavõtete importimise ajal - olgu otse või allalaaditud faili importides - sooritab &kappname; sobitamise enda paremaid oskusi määda maksesaaja nime ja tehingu koguse järgi. Vigase sobivuse korral ei saa sobitatud tehingult sobivust enam eemaldada.

Sobitamisliides ei luba sobitada kaht tehingut, mis mõlemad on imporditud. Samuti ei võimalda see sobitada kaht tehingut, mis mõlemad on käsitsi sisestatud.

## Kontrollitud oleku tähendusest

Tehingul võib olla kolm olekut: kooskõlastamata, kontrollitud (C) ja kooskõlastatud (R). Tehingu sisestamisel on selle olek kooskõlastamata. Kui pank on tehingu teoks teinud, saab kasutaja seda kontrollida ja seega ka olekut muuta (C). Kui saad pangalt väljavõtte, peaksid selles leiduma kõik kontrollitud tehingud.

Kontrollitud oleku tähendusest kontrollitud olek

Kui kooskõlastad konto, siis tegelikult märgid kirjed kontrollituks ning annad teada, et erinevus algbilansi ja kontrollitud tehingute vahel võrdub väljavõtte lõppbilansiga. Kui see tõesti nii on, võid kooskõlastamise lõpetada, mis teisisõnu tähendab kõigi kontrollitud tehingute (C) oleku muutmist kooskõlastatuks (R).

Kui püüad muuta tehingut, mille vähemalt üks alltehing on märgitud kooskõlastatuks (R), näidatakse hoiatust.

Õieti on olemas ka neljas olek (külmutatud ehk F), aga praegu ei ole võimalik seda määrata. Tulevikus ehk siiski. Igatahes, kui tehingu vähemalt üks alltehing on külmutatud olekus, ei saa seda enam muuta.

## Tehingu seadistuste muutmine

Mitu seadistusvalikut võimaldavad muuta pearaamatuvaate tehinguteosa välimust ja käitumist. Neid saab muuta, kui valida menüükäsk Seadistused &kappname; seadistamine ning siis vasakult Pearaamat.

Enamik valikuid on endastmõistetavad. Selguse huvides kirjeldame siin siiski mõningaid.

- Tehinguvormi näitamine (kaardil Kuvamine) - sellega saab lasta tehingu sisestusvormi peavaatekaardi allosas näidata või peita. Tehinguid saab ka mittenäitamise korral sisestada otse tehinguloendi lõppu tühjale reale.

Pildid näitavad, kuidas erineb tehingu otsesisestamine tehinguvormi kasutamisest.

Tehingu sisestusvorm

Tehinguvorm Tehinguvorm

Tehingute otsesisestamine

Tehingute otsesisestamine Otsesisestamine

- Muudatuste säilitamine teise tehingu/tükelduse valimisel - kui valid tehinguloendis või tükeldamisredaktoris järgmise rea, hoitakse muudatused alles, mitte ei pea tingimata nende salvestamiseks klõpsama rohelisele linnukesele, nagu on vaikekäitumine.

## Muud võimalused

Muid võimalusi saab valida menüüst Tehingu valikud, mis ilmub nähtavale paremklõpsuga suvalisel loendi tehingul.

Tehingu valikute kontekstimenüü Tehingu valikud

Valikuteks on muu hulgas liikumine maksesaaja lehele, ajaplaani loomine ning kooskõlastatud või kontrollitud oleku muutmine.

Kontoinfo muutmiseks pearaamatuvaates kasuta menüüriba kirjet Konto. Sellest saab muuta konto üksikasju või avada kooskõlastamismenüü, mis võimaldab sobitada tehinguid pangaväljavõtte või krediitkaarditeatisega.